Саха Өрөспүүбүлүкэтин култуураҕа уонна духуобунай сайдыыга министиэристибэтэ

Оҕо төрөөһүнэ

(сиэр-туом туруоруутун сценарийа)

Саха Өрөспүүбүлүкэтин култуураҕа уонна духуобунай сайдыыга министиэристибэтэДьокуускайдааҕы А.Д. Макарова аатынан культура уонна искусство колледжа

Дьокуускай, 2024

Дьокуускайдааҕы А.Д. Макарова аатынан

культура уонна искусство колледжа

Саһылы бултааһын

(сиэр-туом туруоруутун сценарийа)

Якутск

2024

**Оҕо төрөөһүнэ (сиэр-туом туруоруутун сценарийа)** / Саха Өрөспүүбүлүкэтин култуураҕа уонна духуобунай сайдыыга министиэристибэтэ, Дьокуускайдааҕы А. Д. Макарова аатынан культура уонна искусство колледжа ; хомуйан оҥордулар В. В. Мыреева, М. Н. Винокуров ; сценарийы сурууйуу М.С. Капитонова ; видеоҕа устуу, монтаж И.А. Семенов, М. М. Бережнов ; тыаһы-ууһу таҥыы С. П. Олесов, Р. А. Борисов ; компьютерга таҥыы М.А. Слепцова. - Дьокуускай : ЯККиИ, 2024. - 8 с.

Хомуйан оҥордулар М. Н. Винокуров, В. В. Мыреева.

Сценарийы сурууйуу М.С. Капитонова.

Видеоҕа устуу, монтаж И.А. Семенов, М. М. Бережнов, А.С. Рожин.

Тыаһы-ууһу таҥыы С. П. Олесов, Р. А. Борисов.

Компьютерга таҥыы М.А. Слепцова.

СЦЕНАРИЙ

**«Оҕо төрөөһүнүн сиэрэ-туома»**

**Оруолларга:**

***Дьөгүөр*** *– ыал аҕата, эдэр киһи (Антонов Дьулус).*

***Мааппа*** *– ыал ийэтэ, эдэр дьахтар (Адамова Александра).*

***Сөдүөччүйэ –*** *оҕо көтөҕөөччү, саастаах дьахтар (Петрова Кристина).*

**Туттар тэрил:**

*сатанах мас, оһох, иһиттэр, куобах тириитэ, күөх от.*

*Сыана хараҥа. Балаҕан иһэ. Уҥа оһох турар. Утары наара орон көстөр.*

*Уот сыыйа сырдыыр.*

*Мааппа ыарытыйа сытар.*

*Дьөгүөр таһырдьаттан оһоххо мас киллэрэр.*

**Мааппа:**Халлаан тымныйаары гыммыт, оһох уота тытыгыраабыт.

**Дьөгүөр:** Оннук быһыылаах. *(Мааппа диэки көрөн)* Мааппа, туох буоллун? Сирэйин-хараҕын уларыйан хаалбыт, ыарыйдын дуо? *(аттыгар олорон Мааппа сиһин имэрийэр)*

**Мааппа:**Дьөгүөр, иһит эрэ, ыалдьыбытым иккис күһэ, арааһа олорорум чугаһаата быһыылаах... Баран Сөдүөччүйэни ыҥырарын дуу...

*Дьөгүөр ыксаабыттыы турар. Өссө оһоҕугар мас угар.*

**Дьөгүөр:** Оо, Мааппа, оччотугар барыыһыкпын, тулуй..... Тулуйа түс.

*Дьөгүөр таҥнан тахсар. Мааппа ыарытыйар, хаамар.*

*ЗТМ*

*Иккис көстүү*

*Мааппа ороҥҥо сытар,ынчыктыыр. Сөдүөччуйэ, дьиэҕэ киирэн кэлэр, оһоххо кэлэн иттэр, илиитин сылытар.*

**Сөдүөччүйэ:** Дорообо, Мааппа. Хайа, хайдаххыный? *(оһоххо маһы эбэр).*

**Мааппа:** Сөдүөччүйэ, дорообо. Өр да күүттүм. *(ынчык)*

*Сөдүөччүйэ Мааппанны тутан көрөр.*

*Дьөгүөр киирэр, тэбэнэр, оһоххо барар.*

**Дьөгүөр:** Хайа, Мааппа хайдаҕый?

**Сөдүөччүйэ:**Түргэн талыыта кэлбит... Дьөгүөр, бэлэмнээбит сатанах маскын киллэрэн ас, күөх оккун тэлгии оҕус.

*Дьөгүөр таһырдьаттан киирэн сатанах маһы киллэрэн балаҕан хаҥас өттүгэр анньар, күөх оту тэлгиир, куобах тириитин ыйыыр.*

*Сөдүөччүйэ эриэн ситии үрүҥ сиэлин ааҕан ситиини көннөрөр.*

**Сөдүөччүйэ:** ...биэс,алта,сэттэ...

*Сөдүөччүйэ ситии быаны сатанах маска эрийэр.*

**Сөдүөччүйэ:**Чэ нохоо, таҕыс, бу туому толорорго эр киһи суох буолуохтаах.

*Дьөгүөр тахсан барар*

**Сөдүөччүйэ** *(иһиттэри көннөрө-көннөрө)***:** Бу иһиттэри көннөрөн ууруохха, хас биирдии сиэр-туом сөптөөхтүк оноһуллуохтаах. Айыыһыт хотун төптөрүнү, түктэрини сөбүлээбэт. Аньыы...

*Сөдүөччүйэ Мааппа баттаҕын сүөрэ-сүөрэ*

**Сөдүөччүйэ:**Чэ Мааппа, тулуйа түс, дьахтар аймах айыллыбыт айылҕабыт буоллаҕа. Баччааҥҥы диэри төрөөн-ууһаан кэлбиппит. Барыта этэҥҥэ буолуо.

*Төрүүр дьахтар ынчыга.*

**Сөдүөччүйэ:**Кытаат. Уоскуй-уоскуй.

*Сөдүөччүйэ оһоххо ууллубут арыыны кута-кута Айыыһыкка алгыс этэр.*

**Сөдүөччүйэ** *(Айыыһыкка алгыс)***:**

Айар Айыыһыппыт,

Ааккын ааттыыр

Айхаллаах кэммит тиийэн кэллэ. *(ууллубут арыыны уокка кутар)*

Илин өттүгэр үүрүүлэнэн,

Кэлин өттүгэр кэһиилэнэн

Айанын аартыга арылыннаҕа буоллун,

Айыыһыт хотун,

Эйэҕэстик көр,

Минньигэстик мичээрдээ! *(ууллубут арыыннан ыһар)*

Төрүүр оҕону төлкөлөө,

Иитэр огону биһиктээ,

Биири биэс гын, *(ууллубут арыыннан ыһар)*

Биэһи биэс уон гын! *(ууллубут арыыннан ыһар)*

Айхал!

Алыгыат!

*Сөдүөччүйэ Мааппаны өйөөн төрүүр сиригэр аҕалан олордор.*

**Сөдүөччүйэ:** Чэ, тукаам, Айыыһыккыттан көрдөс уонна олоххо туран көр.

*Сөдүөччүйэ ууллубут арыылаах кытыйаны ылар.*

**Сөдүөччүйэ:** Сымнаҕастык төрүүрүн туһугар, бу ууллубут арыыны иһэн кэбис, иһин - уоһун сымныа.

*Мааппа ууллубут арыыны иһэр.*

*Сөдүөччүйэ ууллубут арыыннан Мааппа этин, сиһин сотор. Мааппа утары олорор.*

**Сөдүөччүйэ:** Этин-сиинин тэҥийиэ, сымныа, этэҥҥэ быыһаныан.

*Сөдүөччүйэ ууллубут арыылаах иһитин төптөрү уурар)*

**Сөдүөччүйэ:** Чэ тукаам, кытаат, Айыыһытын чугаһаата.

*Мааппа төрүүр. Оҕо кыратык ыҥырҕааһ ытыыра иһиллэр.*

*Сөдүөччүйэ оҕо киинин быһан, кыра куобах суорҕаҥҥа суулаан оҕону көтөҕөн Айыыһыты айхаллыыр.*

**Сөдүөччүйэ:** Ооо, Айыыһыт Хотуҥҥа Уруй-Айхал буоллун! Уруй-Айхал!

*Уот хараҥарар. Оҕо ытыыра иһиллэр.*

Туһаныллыбыт литература:

Слепцов П. А. Традиционная семья и обрядность у якутов (XIX - нач. ХХв.)  Якутск. 1989. - 160 с.

*Видео матырыйаалга сыһыарыы*

Оҕо төрөөһүнэ (сиэр-туом туруоруутун сценарийа)

**Хомуйан оҥордулар**

**Мыреева Василиса Вячеславовна, Винокуров Михаил Николаевич**

**Дьокуускай, «ДьКуоИК», 2024**